Exqrch/javanese-Komodo-pixelgpt huggingface dataset:
Guneman mawa parikan bosa njalari rame nengsemake.Gendhing digerongi nganggo sakepan kang mawa parikan, bisa marakake saya gayeng
Tuladha parikan warna enem
Parikan (4 wanda + 4 wanda) X 2
Wajik Kletik, gula jawa Luwih becik, kang prasaja Nang jeruk, jambu nanas Rada watuk, ngelu panas Wedang bubuk, tanpa gula Aja ngamuk, énggal tuwa tuku belut karo iwak lele ojo gelut karo bolo dhéwé Tawon madu ngisep sekar Dadi guru kudu sabar Kiwa tengen gawa jamu Aku kangen péngin temu Parikan (4 wanda + 8 wanda) X 2
Kembang aren, sumber tepining kalen Aja dahwen, yèn kowe pepengen kajen Kembang kencur, ganda sedhep sandhing sumur Kudu jujur, yèn kowe kepéngin luhur Kembang menur, den sebar den awur-awur Bareng makmur, banjur lali mring sadulur Manuk kutut, manggunge ngganter Yèn ra nurut, bisa keblinger Parikan (8 wanda + 8 wanda) X 2
Gawe cao nangka sabrang, kurang setrup luwih banyu Aja awatak gumampang, ingatase calon guru Sega punar lawuh empal, segane pengenten anyar Dadi murid aja nakal, kudu ulah ati sabar Jangan kacang jangan kara, kaduk uyah kurang gula Piwelingku mring mudha, aja wedi ing rekasa
Purwakanthi parikan bisa digawé mawa petungan kang dhedhasar petungan wanda (suku tembung)
wajik klethik, gula jawa luwih becik wong prasaja jemek-jemek gula jowo aja ngenyek padha kanca manuk emprit menclok pager dadi murid kudu pinter 4 wanda-8 wanda
tawon madu, ngisep sari kembang jambu aja nesu yèn dituduaaké luputmu kembang menur, den sebar den awur-awur bareng makmur, banjur lali mring sadulur manuk emprit, nggawa kawat ing wit waru dadi murid, kudu hurmat marang guru ana baya, mangan roti karo kanca péngin mulya, aja wedi ing rekasa 8 wanda-8 wanda
kayu urip ora ngepang, ijo-ijo godhong jati wong urip ora gampang, mula padha ngati-ati
Pepindhan Pepindhan iku unèn-unèn sajroning Basa Jawa kang ora ngemu surasa kang sajatiné
Yèn ing basa Indonésia karan "pengandaian"
Lumrahé pepindhan nganggo tembung: "kaya, lir, pindha, kadya" lan liya-liyané kang ngemu karep "kaya"
Pepindhan asring dipigunakaké ing pacelathon padinan, panyandra sajeroning adicara pengantènan utawa sajeroning babagan sastra
Kumbakarna Kumbakarna iku putrané Begawan Wisrawa lan Dèwi Sukesi sing kaping loro
Sedulure ana papat, yaiku Dasamuka (Rawana), Kumbakarna, Sarpakenaka, lan Gunawan Wibisana
Kasatriyané ing Panglebur Gangsa
Garwané widodari, bebisiké Dèwi Kiswani, lan duwé putra cacah loro, yaiku Kumbakinumba lan Aswanikumba
Nalika Alengka diamuk déning Anoman sawadya balane, Kumbakarna maju perang
Dhèwèké duwé niyat ingsun maju perang mbela tanah kelairane iya bumi pertiwi kang nangis jalaran kanggo ajange pabaratan
Wujudé Kumbakarna iku buta gedhé nganggo makutha
Gedhé dhuwur ora ana kang madhani lan katon nggegirisi
Wujuding kupingé kaya kumba (kwali utawa kendhi), mulané sinung aran Kumbakarna
Nalika Dasamuka mertapa ing Gunung Gohkarna, Kumbakarna ora kari
Sajeroning mertapa, uripé Kumbakarna mung sarana banyu, necep sarining bun
Awit saka genturing tapa, Kumbakarna karawuhan Bathara Guru, Kumbakarna kaparengaké darbé panyuwun, lan apa kang dadi panyuwuné bakal diijabahi
Satemené para déwa kang ndhèrèk tindaké Bathara Guru padha ora nyarujuki yèn Kumbakarna kaparingan nugraha, awit Kumbakarna doyan mangan manungsa
Wus akèh manungsa, brahmana, resi, widadara, widodari dalasan para déwa pisan kang dimangsa déning Kumbakarna
Bathara Guru nuli dhawuh marang Dèwi Uma supaya manjing ing tutuké Kumbakarna, dumunung ing pucuking ilaté, supaya aturé raseksa iku ora padha karo sing dikarepaké
Mula nalika ditari nyuwun nugraha apa, Kumbakarna nyuwun supaya: bisa turu kepati nganti atusan taun, kuwat mangan lan ngombé kang akèhé kagila-gila, bisa gawé kekesé mungsuh
Kumbakarna kaparingan aji Cirakalasupta, aji Gedhongsanga, lan aji Pethak Gelap Sakethi
Dayaning aji Cirakalasupta yèn wus kawateg, njalari Kumbakarna bisa turu kepati atusan taun tanpa nglilir
Dayaning aji Gedhongmenga, Kumbakarna kuwawa mangan lan ngombé kang akèhé kagila-gila, yaiku kang mahanani teguh-santosané salira
Saben mentas mangan lan ngombé kang akèhé nganti ngundhung-undhung kaya gunung, lumrahé Kumbakarna banjur turu kepati pirang-pirang sasi lawasé
Dayaning aji Pethak Gelap Sakethi njalari Kumbakarna yèn petak swarané kaya gelap ngampar, agawé kekesing atiné para mungsuhé
Ana ing Alengka, kalungguhané Kumbakarna iku dadi senopatining wadyabala
Kumbakarna sanadyan asipat diyu (buta) nanging pambegané satriya
Marang wataké Dasamuka kang banget angkara murka, Kumbakarna benget nyeda (nyacat), Dasamuka ndhusta Dèwi Sinta garwané Ramawijaya banget cineda déning Kumbakarna
Miturut panemuné ngalap bojoning liyan sarana dinustha, iku panggawé nistha, dudu pakartiné satriya
Yèn miturut wataké satriya ngalap rabiné liyan iku kudu sarana perang
Kumbakarna wola-wali asung pamrayoga marang Dasamuka supaya Dèwi Sinta dibalèkaké dhisik marang Rama
Sawisé mangkono manawa Dasamuka péngin nggarwa dhèwèké, Kumbakarna saguh ngrebut kanthi sarana taker ludhira (bandayuda) mungsuh Rama
Nalika Alengka rinabasa wadyabala wanara nganti tumekané Patih Prahasta mengsah yuda, Kumbakarna isih kepati nendra
Bareng Prahasta mati dikepruk tugu watu karo Anila, Dasamuka lagi dhawuh wadya supaya nggugah Kumbakarna.
Angel ing panggugahé Kumbakarna agawé gumuné wadyabala kang dinuta
Sanadyan awaké nganti wola-wali giniles kréta apangirit turangga utawa diidak-idak gajah, parandéné Kumbakarna isih tetep turu kepati
Bareng wulu-puhuné (cumbu)-né dibedhol, Kumbakarna sanalika gregah tangi
Wis dadi padatané Kumbakarna saben mentas turu kudu mangan lan ngombé
Salebaré mangan-ngombé kang ora karuwan akèhé, Kumbakarna banjur ngadhep kadangé wreda
Sawisé diwartani rusaking wadyabala Alengka nganti tekan sédané Patih Prahasta, Kumbakarna banjur didhawuhi madeg senopati mbrastha wadyabala wanara, balané Prabu Rama
Kumbakarna wegah maju perang
Akèh-akèh aturé marang Dasamuka kang wosé nyalahaké tumindaké kangmasé
Biyèn wis dièlikaké supaya mbalèkaké Dèwi Sinta marang Rama
Bareng saiki Alengka katekan bebaya, nagarané rusak, saiki mbingungi
Dasamuka nesu banget, nganti kawetu ucapé bab pangan sing dipangan Kumbakarna iku wuluwetu bumi Alengka, généya gelem mangan asil buminé teka ora gelem mbélani bumi wutah getihé kang wektu saiki diidak-idak mungsuh
Kabèh panganan lan ombèn-ombèn sing lumebu wetengé sigra diwutahaké manèh ana ngarepé Dasamuka
Pasewakan agung kraton Alengka dadi kembeng (banjir) bayu utah-utahané Kumbakarna
Gandané ora énak, marahi muleg-muleg ning weteng
Dasamuka sangsaya nesu, Kumbakarna diunèk-unèkaké sakatoké
Tanpa pamit, Kumbakarna maju ana ing paprangan
Sedyané ora nglabuhi angkara murkané Dasamuka, nanging nedya mbélani lan ngrungkepi bumi wutah getihé kaya kang digambaraké ana ing Serat Tripama yasané pujangga Mangkunagara IV kaé
Wusanané Kumbakarna palastra ana paprangan
Irungé grumpung lan talingané pagas amarga dicokot lan disempal déning Sugriwa
Tangané loro lan sikilé loro tugel kajemparing déning Rama
Sanadyan kari gembung isih bisa ngamuk, nggulung-nggulung
Wusana jemparing pamungkasé Rama tumanen ing jajané Kumbakarna saéngga palastra
Patine Kumbakarna kanthi pérangané awak kang diprèthèli mbaka siji iku minangka piwalesé Ditya Jambumangli kang duk ing uni uga mati kanthi awak diprèthèli déning Resi Wisrawa, keng ramané Kumbakarna
Nalika semana ya Jambumangli iku kang dadi jago, ngadani sayembara perang ngadhepi para satriya kang bakal ngayunaké Dèwi Sukesi, kalebu Resi Wisrawa.
Guru Guru (saka Sanskreta: गुरू "guru") utawa dwija iku wong kang pagawéané mulang kawruh
Cara Jawané lan cara Indonésiané, guru adaté wong kang pakaryané mulang kawruh kanthi tugas mligi ndhidhik, ngajar, mbimbing, mernahakè, nglatih, mbiji, lan ngévaluasi murid
Guru wonten ing basa Jawi saged dipunpérang minangka "diguGU lan ditiRU".
Lila Lila bakal lali
Yèn panjenengan lila punika sejatinipun saged lali ing sakwijining masalah utawa ontran-ontran.
Bumi Bumi punika planet kaping tiga saking Srengéngé lan satunggal-satunggalipun obyek ingkang dipunweruhi manggihaken patempatan kanggé urip
Punika dipunwontenaken amargi Bumi punika donya banyu, ingkang satunggal-satunggalipun wonten ing Sistem Tata Surya ngemot banyu lumahing ngalir
Mebesipun banyu Bumi wonten ing saganten globalipun, nutupi 70.8% saking kulit Bumi
Ingkang mbekta 29.2% saking kulit Bumi punika tanah, ingkang kathahipun wonten ing wangun bawana lan daratan ing satunggal hemisfer, hemisfer daratanipun Bumi